**Microbiomul uman si inflamatia,**

**Acneea, boala inflamatorie cronica,**

**Curs de medicina integrativa si personalizata, 22.02.2019**

**Biblioteca Academiei Romane**

**Cristina Mocanu, Manole Cojocaru**

Corpul uman găzduiește milioane de bacterii, virusi, fungi, levuri bacteriofage și alte microorganisme, colonizând în principal suprafețele noastre epiteliale și atingând cele mai mari densități în tractul gastrointestinal inferior. Acesti patogeni comensali joacă un rol homeostatic important în mai toate sistemele corpului nostru, incluzând sistemul imunitar , cu efecte atat imunostimulatoare cât și imuno regulatoare. Rolul microbiomului intestinal in bolile inflamatorii si autoimune este inca studiat, dar deja sunt multe raspunsuri care se materializeaza in tratamente personalizate. Complexitatea si interdependenta intre dieta-microbi-metaboliti-gazda sunt demonstrate prin dovezi clinice si preclinice, iar prin folosirea dietelor personalizate, a probioticelor, a prebioticelor se moduleaza microbiomul gazda si se induce starea de eubioza, ceea ce conduce la anihilarea inflamatiei.

Diferențele de microbioterapie sunt asociate multor procese inflamatorii, ceea ce indică faptul că microbioterapia personalizata poate fi o nouă strategie terapeutică complementara , dar viabila , tratamentelor standard ale diverselor afectiuni inflamatorii.

La vârste inaintate, oamenii prezintă modificări semnificative ale compoziției microbiomului. Spre exemplu, diversitatea cea mai mare a fost determinata în microbiota la vârsta de 2 ani; microbiota intestinală suferă schimbări majore în primii 3 ani de viață, după care se stabilizează și, în general, se modifică ușor pe parcursul inaintarii in varsta. Acest tipar al fluctuațiilor timpurii ale vieții, urmat de stabilizare, a fost atribuit modificărilor dietetice, datorita tranziției sugarilor de la alăptare sau de la formula de lapte la alimente mai solide .

Modul de nastere influențează compoziția microbiană a nou-născutului; sugarii născuți pe cale vaginala prezintă comunități bacteriene din microbiota vaginală a propriei mame, în timp ce sugarii născuți prin operație cezariană au prezentat comunități bacteriene de origine cutanată . Microbiota intestinală a mamei poate influenta colonizarea bacteriană a intestinului sugarului . Chiar și placenta pare să aibă un microbiom unic corelat cu cel al cavitatii bucale. De aici si ipoteza sau intrebarea daca aceste date pot fi corelate cu nasterile premature ale mamelor cu boli parodontale si daca modularea microbiotei orale a mamei ar putea preveni anumite complicatii in timpul sarcinii.